L'EXPOSICIÓ DEL PROJECTE 'FENT MEMÒRIA AMB LES DONES DEL CLARA' ARRIBA AL CASTELL D'ALAQUÀS EN FORMA DE CÒMIC
29/04/2024

# L'EXPOSICIÓ DEL PROJECTE 'FENT MEMÒRIA AMB LES DONES DEL CLARA' ARRIBA AL CASTELL D'ALAQUÀS EN FORMA DE CÒMIC

*   29/04/2024
*   [Memòria democràtica](/categoria/33/0/memoria_democratica)
*   [Imprimir](#)
*   Compartir
*    https://www.alaquas.org/documento.asp?id\_do=21950

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F21950%2F0&title=Ajuntament%20d%27Alaqu%C3%A0s.%20Premsa.L%27EXPOSICI%C3%93%20DEL%20PROJECTE%20%27FENT%20MEM%C3%92RIA%20AMB%20LES%20DONES%20DEL%20CLARA%27%20ARRIBA%20AL%20CASTELL%20D%27ALAQU%C3%80S%20EN%20FORMA%20DE%20C%C3%92MIC)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/21950/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2024/2/21950/29042024whatsapp_image_2024-04-29_at_12_17_15_2__Form_4.jpg)](https://www.alaquas.org/ficheros/documentos/2024/2/21950/29042024whatsapp_image_2024-04-29_at_12_17_15_2__Form_10.jpg "<a href='https://www.alaquas.org/ficheros/documentos/2024/2/21950/29042024whatsapp_image_2024-04-29_at_12_17_15_2__Form_10.jpg' target=_blank><i class='fa fa-external-link' aria-hidden='true'></i>.L'EXPOSICIÓ DEL PROJECTE 'FENT MEMÒRIA AMB LES DONES DEL CLARA' ARRIBA AL CASTELL D'ALAQUÀS EN FORMA DE CÒMIC</a>")

L'Institut Clara Campoamor d'Alaquàs exposa al monument el treball realitzat per l'alumnat en la recuperació de la història a través de les experiències vitals de les seues iaies.

El Castell d’Alaquàs va acollir el passat divendres 26 d’abril la inauguració del projecte ‘Fent Memòria amb les dones del Clara’,  un  treball realitzat per l’alumnat i professorat de l’Institut Calra Campoamor amb l’objectiu de recuperar la història a través de les experiències vitals dels avantpassats de l’alumnat, concretament de les seues iaies. Una iniciativa que compleix 8 anys i que enguany ha sigut guardonada per la Diputació de València amb un dels seus premis anuals del programa “La Memòria a l’Esccola“.

L’acte va comptar amb la presència de la Regidora de Memòria Democràtica i Igualtat, Elena Álamo, la Regidora d’Educació, Marian Espert, la Regidora de Cultura, Marta Murciano, la directora del centre educatiu, Anna Dasí, el professor de la Càtedra del Còmic de la Universitat de València,  Álvaro Pons, la directora del projecte, Maria José de la Rosa, l’equip de professorat, l’alumnat i les famílies protagonistes. Va estar present també l’historiador i cronista local, Enric Juan Redal.

L’encarregada d’obrir l’acte va ser la Regidora de Memòria Democràtica, que va agrair el professorat, alumnat i famílies la seua implicació: “Aquest projectes és important  perquè construeix la història a base de relats i vivències de les persones que més a prop han estat de nosaltres. Gràcies iaies per donar-nos la vida, per contar-nos la història i per compartir-la”. A continuació, la directora del projecte va destacar que “es tracta d’un homenatge a través del qual agrair-vos la col·laboració en ajudar-nos a preservar la memòria democràtica i la construcció del present perquè la història és el nostre ensenyament i la memòria la nostra herència”.

El projecte ha tingut com a fil conductor el còmic com a recurs didàctic. Per això, el treball es va iniciar amb la lectura de “Regreso al Edén” de Paco Roca, un còmic en què l’autor fa un recorregut per la València franquista a través d’una fotografia de la seua mare. De la mateixa manera, i tenint com a punt de partida una fotografia, l’alumnat ha treballat a partir d’un procés d’investigació de la seua àvia durant la Guerra civil, Franquisme i Transició i ho ha plasmat en format còmic. Cada còmic d’aquesta exposició permet entrar en la història de cada dona protagonista a través de vivències i records.

Pel que fa als treballs més destacats, el premi al millor còmic en la categoria de batxiller ha sigut per a Diana Romero Alejos i en la categoria ESO per a Sofia Montón Valero.

El projecte, que ha comptat amb l’equip de professorat format per: Maria José de la Rosa, Goyi Núñez, Santa Domínguez, Pedro Martínez i Jordi Martorell, s’ha completat amb altres activitats com la visita al Saló del Còmic, un recorregut pels carrers d’Alaquàs a la recerca de les petjades de la Guerra Civil i la participació en l’activitat ‘Camins de l’Exili’ amb l’Institut Faustí Barberà.

Durant l’acte es va projectar un vídeo explicatiu del projecte que va comptar amb una amenització músical de violí a càrrec de l’alumna Carmen Soriano Álamo. A més, el professor de valencià, Jordi  Martorell, i l’alumna de batxiller, Nerea Zafra Martínez, van oferir la interpretació de “El pequeño vals vienés” de Federico García Lorca, acompanyat per música de Leonard Cohen.

El vídeo de l’acte es pot veure en aquest enllaç: [https://www.youtube.com/watch?v=ZQbTT9kgoBg](https://www.youtube.com/watch?v=ZQbTT9kgoBg)